Forside Situationsrapporter fra eksportmarkederne Situationsrapport fra eksportmarkedet Frankrig\nDen første halvdel af 2022 har været stærkt præget af det franske præsidentvalg, hvor Emmanuel Macron blev genvalgt den 24. april med 59 pct. over for 41 pct. til kandidaten Marine Le Pen (”Rassemblement National”). Macron formår med valgresultatet, at blive den første genvalgte franske præsident i 20 år. I alt tolv kandidater har søgt om valg i en valgkamp, hvor situationen i Ukraine har domineret både mediebilledet og den politiske dagsorden. Den politiske ramme for Frankrigs fremtid er dog ikke helt på plads, da også et parlamentsvalg med afholdelse i juni venter forude. Parlamentsvalgets første og anden runde afholdes d. 12. og 19. juni.\nFransk økonomi er kommet solidt ud af COVID-19-krisen. Efter et historisk fald i BNP i 2020 (-8,3 pct.), oplevede man et stærkt opsving på +6,7 pct. i 2021 og arbejdsløsheden faldt til 7,4 pct. – et i fransk sammenhæng ganske lavt niveau. De bredere økonomiske implikationer af krigen i Ukraine for fransk økonomi er fortsat præget af en vis usikkerhed. Den franske centralbank opstiller derfor to forskellige scenarier for den makroøkonomiske udvikling i den nærmeste fremtid. Afhængigt af udviklingen i krigens omfang, samt de relaterede sanktioner og evt. russiske modforanstaltninger forudser den franske centralbank et mindre fald i den årlige vækst i 2022 til et sted i mellem 3,4 pct. (afgrænset scenarie) og 2,8 pct. (i et omfattende scenarie med yderligere sanktioner og modsanktioner). Centralbanken bemærker, at chokket for den franske økonomi i begge opstillede fremskrivninger er betydeligt, selv om det gradvist vil aftage frem mod 2024.\nKøbekraften har længe ligget øverst på fransmændenes liste over politiske bekymringer og med den stigende inflation, bl.a. afledt af krigen i Ukraine, er købekraft blevet det dominerende emne i valgkampen. Grundet stigningen i energipriserne nåede inflationen i marts 4,5 pct. i forhold til samme måned i 2021 - det højeste inflationsniveau i Frankrig siden 1980'erne. Langt størstedelen af inflationen skyldes iflg. det franske finansministerium stigningen i energipriserne. Det er værd at bemærke at inflationen på 4,5 pct. i marts 2022 ligger et stykke under euroområdets gennemsnit i samme måned på 7,5 pct., hvorfor Frankrig kan forvente at øge sin konkurrenceevne.\nInflationen har endnu ikke givet anledning til et større lønpres. Men den franske mindsteløn er automatisk koblet op på prisudviklingen, hvorfor den forventes at stige med 2,4 - 2,6 pct. i maj og nå op på mellem EUR 1.641 og EUR 1.647 om måneden. Dette forventes også at give udslag i stigninger i de forhandlede lønninger i de kommende måneder.\nFor at imødekomme konsekvenserne af krigen i Ukraine, de vestlige sanktioner mod Rusland samt modsanktioner, har den franske regering iværksat en såkaldt resiliensplan, som både består af initiativer, der skal adressere den dalende købekraft ved at tackle fx energipriser, men også tiltag, der skal bane vejen for fransk uafhængighed af russisk energi, herunder et solidt sats på grønne løsninger og energieffektivitet. Ligesom ved tidligere hjælpepakker og investeringsprogrammer som EU’s genopretningsfond, France Relance og France 2030, er der en markant fællesmængde mellem strategiske målsætninger om et grønnere og mere digitaliseret Frankrig på den ene side, og danske handelsmæssige styrkepositioner på den anden.\nDet understreges af den franske regering, at den aktuelle krise ikke kan sammenlignes med COVID-19-pandemiens omfattende økonomiske konsekvenser. Den nuværende situation opfattes som betydelig mere afgrænset og håndterbar. Man afviser således at igangsætte mere generelle hjælpepakker som under COVID-19-krisen (”koste hvad det vil”-tilgangen) og arbejder i stedet med målrettede initiativer.\nHvad angår COVID-19 er Frankrig så småt på vej ud på den anden side af pandemien efter af have set en kort, men markant stigning i antallet af COVID-19-tilfælde. Denne genopblussen af smitten var relateret til ophævelsen af majoriteten af de franske restriktioner den 14. marts 2022, hvorefter det ikke længere har været påkrævet at bære mundbind eller fremvise coronapas for at få adgang til offentlige steder, skoler og arbejdspladser, med undtagelse af hospitaler og plejehjem. Mundbindskravet gør sig dog fortsat gældende i offentlige transportmidler. Franske restauranter, caféer, barer og butikker er fortsat åbne ligesom natteliv og kultursektor også er genåbnet, herunder teatre, biografer, museer mv. Endelig er hjemmearbejde hverken påkrævet eller anbefalet på nuværende tidspunkt.\nI 2021 eksporterede Danmark varer og tjenester til Frankrig for over DKK 45 mia., og det forventes at eksporten i 2022 vil stige til over DKK 50 mia. Med de førnævnte økonomiske hjælpepakker åbnes der således i fremtiden op for nye markedsmuligheder for danske virksomheder på områder, hvor Danmark har en naturlig styrkeposition. Det franske finansministerium har oprettet en særlig hjemmeside med fokus på hjælp og vejledning til virksomhederne (på fransk), som kan tilgås via dette link.\ncovid-19 i frankrig\nCOVID-19-situationen forbedres i Frankrig, efter at have set en stigning i antallet af COVID-19-tilfælde, hvilket relaterer sig til den næsten komplette udfasning af lokale COVID-19-restriktioner, der blev ophævet den 28. februar og den 14. marts. Siden da har det ikke længere været påkrævet at fremvise coronapas for at få adgang til offentlige steder, skoler og arbejdspladser, bortset fra ved adgang til hospitaler og plejehjem. Her er der desuden fortsat krav om at bære mundbind, hvilket også gør sig gældende i offentlige transportmidler.\nSiden den 21. marts har det ikke længere været nødvendigt at isolere ikke-vaccinerede kontaktpersoner. Siden den 28. februar 2022 har kontaktpersoner kun skulle gennemgå én test (selvtest eller antigentest eller RT-PCR-test) i D2. Det vil sige to dage efter, at man er blevet informeret om, at man har været i kontakt med en positiv person.\nStatus på vaccinationsprogrammet er, at 54,3 mio. franskmænd har modtaget første stik, og 53,4 mio. er færdigvaccinerede pr. 10. april. Det vil sige, at 79,5 pct. er færdigvaccinerede (93,1 pct. af den voksne befolkning). 39,5 mio. personer har nu modtaget en boostervaccine, hvilket svarer til 58,8 pct. af befolkningen. Siden den 24. januar har alle personer fra alderen 12 år og opefter kunnet få en booster-vaccine tre måneder efter afsluttet primært vaccinationsforløb (med Pfizer-BioNTech, Moderna eller AstraZeneca) og 4 uger efter den enkelte injektion af Johnson & Johnson.\nDen fjerde dosis af vaccinen er åben for personer med nedsat immunforsvar og personer over 80 år, der har fået deres boosterdosis for mere end tre måneder siden, og for personer på 60 år og derover, hvis sidste indsprøjtning er modtaget for mere end seks måneder siden.\nHospitalsbelægningen i Frankrig er på 31,4 pct. pr. 10. april. Dette tal bliver opgjort ift. antallet af eksisterende intensivpladser før COVID-19 (dvs. fra slutningen af 2018).\nDet nationale incidenstal i Frankrig er 1.409 pr. den 8. april. Incidenstallet angiver, hvor mange der er smittede pr. 100.000 indbyggere. Tallet opgøres ugentligt.\nDen løbende udvikling i epidemien kan følges på det franske sundhedsministeriums hjemmeside. De gældende sundhedsrestriktioner kan findes på den franske regerings hjemmeside dedikeret til formålet, som du kan tilgå via dette link.\nNye restriktioner eller lempelser af eksisterende restriktioner kan indføres med meget kort varsel. Find yderligere og løbende opdateret information om eventuelle indrejserestriktioner i Frankrig her.\nRejsende, der er vaccineret i henhold til EU-reglerne, skal ikke have flere test ved afrejse. Bevis for en komplet vaccinationsplan er tilstrækkeligt for at komme ind i Frankrig, uanset oprindelseslandet.\nFor ikke-vaccinerede rejsende er det fortsat obligatorisk at fremvise en negativ test for at rejse til Frankrig, men foranstaltningerne ved ankomsten (test og isolation) ophæves, hvis de kommer fra lande på den "grønne" liste, som er kendetegnet ved moderat udbredelse af virus.\nNår ikke-vaccinerede rejsende kommer fra et land på den ”orange” liste, skal de stadig fremlægge en tvingende årsag til at begrunde behovet for at komme til Frankrigs hovedstadsområde, og de kan stadig blive udsat for en stikprøvekontrol ved ankomsten. Rejsende, der testes positive, skal isolere sig selv i overensstemmelse med anbefalingerne fra sygesikringen.\nDer er typisk identitetskontrol ved grænseovergange, herunder særligt for flyforbindelser. Frankrigs europæiske grænser er fortsat åbne for indrejse. Det danske samt det europæiske coronapas er anerkendt i Frankrig. Det skal blot være muligt at scanne QR-koden.\nFor erhvervsrejsende har UM udarbejdet særlige rejseråd. Du kan orientere dig om rejserådene og løbende opdateret information her.\nDu kan læse nærmere om gældende regler på det franske indenrigsministeriums hjemmeside samt på det franske udenrigsministeriums hjemmeside.\nDe nuværende restriktioner for COVID-19 har gyldighed fra den 21. marts. De indebærer:\nMundbind i offentlige transportmidler samt på hospitaler og plejehjem.\nFremvisning af gyldigt coronapas på hospitaler og plejehjem samt ved langdistance-rejser med fly eller tog.\nGældende restriktioner kan ændre sig inden for kort tid, og det opfordres derfor til, at man holder sig orienteret via de franske myndigheder og franske medier samt på den danske ambassades hjemmeside. Find yderligere og løbende opdateret information her.\nDer er daglige flyforbindelser mellem Frankrig og Danmark.\nøkonomien i Frankrig i lyset af COVID-19\nFrankrig er nu fuldt genåbnet efter udfasningen af størstedelen af de etablerede COVID-19 restriktioner i februar og marts. Dog med fortsatte restriktioner i den offentlige transport.\nDen franske økonomi oplever fortsat et stærkt opsving, og der forventes nu en samlet vækst på minimum +6,7 pct., hvilket vil være det højeste vækstniveau for den franske økonomi i 50 år. I 2022 forventes en robust vækst på +4,1 pct. Banque de France har opjusteret deres prognose for den samlede vækst til +6,75 pct. i 2021 og +4 pct. i 2022.\nSamtidig er beskæftigelsesfrekvensen steget med +0,7 pct., hvilket betyder at 67,5 pct. af den franske befolkning nu er fuldtidsbeskæftiget – en fremgang også ift. perioden før COVID-19. Arbejdsløsheden er stabiliseret på 8,1 pct. - dvs. ca. 1 pct. lavere end først forventet af Bercy og ventes at falde igen i de kommende måneder. Inflationen er fortsat på et begrænset niveau på +2,8 pct., og dermed en del lavere end Eurozone-gennemsnittet på +4,1 pct..\nDet franske arbejdsmarked har også vist sig overraskende dynamisk. Det forventes, at der blev skabt ca. 500.000 nye arbejdspladser i 2021, et rekordstort antal i over tyve år. I Frankrig er der ligeledes stadig stort fokus på mismatch mellem efterspørgsel og jobåbninger. Ifølge Insee (det franske nationale statistik institut) vil der fortsat være sektorspecifikke forskelle i andet halvår af 2021, især for bilindustrien, som tynges af akutte forsyningsvanskeligheder, og servicebranchen inden for indkvartering, catering, fritid og transport, hvor aktiviteten forventes at forblive under niveauet før krisen. Regeringen har særligt fokus på unge uden eller med begrænset uddannelse. Regeringen lancerede i efteråret en kompetenceplan for at opkvalificere 1.4 mio. jobsøgende inden 2022 og løse rekrutteringsproblemerne.\nIfølge OECD’s Consumer Confidence Index har forbrugertilliden været støt stigende fra årsskiftet 2020/2021. I december 2020 lå den på 98,3, og stigningen har herefter strækket sig over forår og sommer 2021. I juli 2021 lå den på 101,4.\nFrankrigs samlede eksport har været stigende siden juni 2020, og i november 2021 lå den på 99,3 pct. ift. gennemsnitsniveauet i 2019. Læs mere (på fransk) her.\nDanmarks samlede eksport til Frankrig lå i de første ni måneder af 2021 på DKK 20,80 mia. Det svarer til en stigning på 14,9 pct. i forhold til den samme periode i 2020 (DKK 18,11 mia.).\nKilde: France - PMI manufacturier (investing.com)\nPMI marts 2022: 54,7 hvilket er marginalt under hvad skønnet på 54,8 for marts 2022 var.\nLæs mere om PMI i Frankrig her.\nForventet økonomisk udvikling i 2021-22\nBanque de France forventer en afdæmpet vækst i første kvartal af 2022, da COVID-19 stadig spøger, men opsvinget i økonomien forsætter – dels som følge af politisk støtte. Generelt bidrager den fortsatte finans- og pengepolitiske støtte til positive udsigter, men med krisen i Ukraine har Banque de France lavet to prognoser for den økonomiske udvikling i 2022: et konventionelt scenarie og et forringet scenarie. Det konventionelle scenarie peger på et økonomisk opsving med en vækst på op til 4 pct. i 2022, hvor det forringede scenarie har en nedjusteret prognose på 2,8 pct..\nDen franske statsgæld var i januar 2022 på 116,3 pct. af BNP (svarende til EUR 2.834,3 mia.), men forventer at falde til 113,5 pct. af BNP i løbet af 2022. Situationen for de offentlige finanser forventes at blive forbedret efter to år med stor økonomisk påvirkning grundet COVID-19. Såfremt væksten i 2022 forsætter med prognosen på +4 pct. forventes det, at det offentlige underskud reduceres med ca. 3,5 procentpoint af BNP, og derfor næsten vil blive halveret i forhold til 2021, som var på 6,5 pct. af BNP. Læs mere her (på fransk)\nDansk eksport til Frankrig det kommende år\nOverordnet har Frankrig været hårdt ramt af akut økonomisk nedgang, men også haft en hurtig genopretning derefter. Der var kun i en kort periode omkring april 2020 problemer ift. indrejse af danske erhvervsrejsende og på intet tidspunkt større problemer ift. varer og andre ydelser. Der er store investeringer på vej inden for danske styrkepositioner – særligt sundhed, grøn teknologi og digitalisering. Der er således gode perspektiver for dansk eksport til Frankrig det kommende år.\nDen franske økonomi genvandt samme niveau som før COVID-krisen i løbet af 3. kvartal i 2021, hvilket var tidligere end forventet. I februar 2022 steg aktiviteten inden for industri og byggeri mere end forventet ifølge Banque de Frances virksomhedsundersøgelse foretaget mellem 24. februar og 3. marts blandt 8500 virksomheder.\nDenne stigning sås også inden for de tjenesteydelser til enkeltpersoner (indkvartering, catering, udlejning), som i januar havde lidt under en mindre gunstig sundhedstilstand. Derudover var februar præget af den 5. pandemibølge, som skyldes Omikron-varianten samt af krigsudbuddet i Ukraine den 24. februar.\nFor marts måned forventer virksomhederne, at aktiviteten fortsat vil stige inden for service, lidt mere moderat inden for industri, og at den vil falde lidt inde for byggebranchen. Disse forventninger skal dog fortolkes med forsigtighed på grund af den usikkerhed, der skyldes krigen i Ukraine.\nFrankrigs BNP nåede i 3. kvartal af 2021 tilbage på samme niveau som sås før COVID-krisen, og BNP-væksten i 1. kvartal af 2022 forventes at være ca. +0,5 pct. i forhold til det foregående kvartal, dog med forbehold af konsekvenserne af krigen i Ukraine for aktiviteten i marts, som de adspurgte virksomheder som delvist kunne forudse.\nDu kan læse mere (på fransk) ved Insee og Banque de France.\nRegeringen har ydet direkte COVID-19-relateret understøttelse for estimeret EUR 155,36 mia.\nI 2020 og 2021 indført den franske regering en række kompensationsordninger til støtte for forskellige sektorer, iværksættere og selvstændige erhvervsdrivende samt ansatte, der er direkte berørt af COVID-19-krisen. Støtten er justeret til nu kun at omfatte visse sektorer i takt med genåbningen af samfundet og genstarten af økonomien.\nFinansminister Bruno Le Maire annoncerede, på baggrund af den positive økonomiske udvikling annonceret, at de generelle hjælpepakker til franske virksomheder gennem solidaritetsfonden blev udfaset pr. 30. september 2021. I stedet overgik man til skræddersyede ordninger målrettet til de sektorer, der fortsat er ramt af følgerne af pandemien, herunder kultursektoren samt hotel- og restaurationsbranchen.\nDanske selskabers datterselskaber registreret i Frankrig kan bruge de samme ordninger som franske selskaber. Specifikke kriterier for adgang til støtte kan dog variere.\nHvad angår den aktuelle økonomiske situation og følgerne af krigen i Ukraine understreger den franske regering, at situationen ikke kan sammenlignes med COVID-19-pandemiens massive økonomiske konsekvenser. Den nuværende situation opfattes som betydeligt mere afgrænset og håndterbar. Man afviser således at igangsætte generelle hjælpepakker som under COVID-19-krisen og arbejder i stedet med målrettede initiativer.\nEt eksempel på et sådant målrettet initiativ er den såkaldte resiliensplan, der yder støtte til de mest energiintensive produktionsvirksomheder samt virksomheder, hvis forsyningskæde afhænger af Rusland. Planen består derudover af to hovedmålsætninger, som umiddelbart vurderes at harmonere med danske styrkepositioner. Nemlig udfasning af russisk olie og gas inden 2027 samt en fremskyndelse af den grønne omstilling, herunder et øget fokus på energieffektivitet. De samlede omkostninger forbundet med resiliensplanen, der løber indtil årets udgang, forventes at løbe op i ca. EUR 25 mia.\nDen franske genopretningspakke France Relance samt den nye resiliensplan indebærer betydelige markedsmuligheder for danske virksomheder, idet de indeholder initiativer inden for sektorer, der i forvejen har et stort eksportpotentiale. Sundhed, der er et fokusområde i France Relance, samt grønne løsninger, som adresseres i begge hjælpepakker, er områder, hvor der allerede fra fransk side ses en stigende efterspørgsel efter innovative højkvalitetsløsninger, og hvor man ofte ser mod Norden – herunder Danmark – for inspiration.\nSom en del af resiliensplanen, som er den seneste hjælpepakke i forbindelse med krisen i Ukraine, bebuder den franske regering investeringer inden for energieffektivitet, biogas, vedvarende energi og elbiler. Samtidig genetableres muligheden for at optage statsgaranterede lån (PGE).\nKlik her for at læse mere om grønne løsninger i stimulipakken og her for sundhedsområdet og investeringen på EUR 19 mia. i sektoren.\nEn række danske virksomheder har allerede et betydeligt engagement i Frankrig. Med hjælpepakkerne understøttes danske virksomheders tilstedeværelse yderligere. Det gælder både potentialet for at udbygge eksisterende styrkepositioner, såvel som potentialet for at nye danske løsninger, fx inden for nicheområder som eksempelvis MedTech eller CleanTech, kan vinde indpas på markedet.\nDen franske genopretningspakke ”France Relance”\nDen franske genopretningspakke på EUR 100 mia., hvoraf ca. EUR 40 mia. kommer fra den europæiske genopretningspakke, er særligt fokuseret på det grønne område og sundhedsområdet. Fokus i den grønne del af pakken på EUR 30 mia. er i høj grad på energirenovering af bygninger. Her sættes der EUR 2 mia. af til renovering af private boliger, mens EUR 4 mia. går til offentlige bygninger, herunder plejehjem, gymnasier og skoler. Lav energieffektivitet i bygninger er blandt de største bæredygtighedsudfordringer for Frankrig, og der er derfor et område, der i stigende grad vil blive lagt offentlige investeringer i.\nEUR 4,7 mia. går til togtransport med fokus på at gøre offentlig transport til et billigere og mere attraktivt alternativ til biler. Hoveddelen af dette går til at afstive det offentlige togselskab SNCF. EUR 1,2 mia. går til bl.a. udrulning af cykelstier og forbedring af anden offentlig transport.\nEUR 6 mia. går til sundhedssektoren, herunder EUR 2,1 mia. til modernisering af udstyr og digitale løsninger på de socialmedicinske afdelinger, EUR 2,5 mia. til udvalgte hospitalsprojekter mv. Disse penge kommer oven i allerede vedtagne stigninger i lønninger til ansatte i sundhedssektoren.\nEUR 35 mia. går til forbedring af konkurrenceevnen, herunder EUR 20 mia. til at sænke de særlige franske produktionsskatter i over to år, som i dag vurderes at være ca. fem gange så høje som i nabolandet Tyskland.\nI genopretningsplanen bliver der også lagt stor vægt på, at Frankrig skal være et mindre energiafhængigt land, på trods af, at planen blev udpenslet før den nuværende energikrise. Behovet for at finde alternative energikilder og især af den vedvarende slags er derfor kun blevet mere presserende. Dette skaber yderligere muligheder for danske virksomheder inden for den grønne sektor, da den franske efterspørgsel på bæredygtig energi er i vækst. Eksempelvis er der endnu ikke nogen vindmølleparker i Frankrig, men der er flere områder, hvor en proces er i gang, og potentialet på området er stort.\nGenopretningspakken kan generelt skabe gode muligheder for danske virksomheder på det franske marked. Den danske ambassade i Paris fokuserer særligt på sundhed, energi og tech, som også står højt på den politiske agenda i Frankrig og ikke mindst i EU.\nKlik her for at læse mere (på fransk).\nPolitisk handling som følge af Ukraine- og energikrisen\nDe stigende energipriser har stor indflydelse på franskmændenes købekraft, og for at imødekomme denne udfordring annoncerede den franske regering den 16. marts 2022 en plan for økonomisk og social modstandsdygtighed. Denne indebærer blandt andre tiltag, at staten vil refundere EUR 18 cent per liter petroleum fra den 1. april og fire måneder frem.\nLæs mere her (på fransk).\nEt tiltag fra fransk side der også sigter efter en grønnere fremtid, er den nye lovgivning på cirkulær økonomi og bekæmpelsen af spild. Denne stiller højere krav til virksomheder og forbruger, for eksempel skal producenter markere tydeligere, hvordan deres produkter skal genanvendes.\nLæs om lovgivningen her (på fransk).\nOmråder med størst potentiale for grønne danske virksomheder i Frankrig\nDer er mange muligheder for danske cleantech og bæredygtige løsninger i Frankrig, men der er helt sikkert nogle, der er mere oplagte end andre. Først og fremmest er Danmark et førende land inden for vindenergi, hvilket der er voksende efterspørgsel på i Frankrig, og der er endda lige blevet underskrevet en samarbejdsaftale mellem Energistyrelsen og det franske energiministerium, som sigter efter at styrke den dansk-franske vidensdeling på vindenergiområdet.\nDernæst er Danmark også fremme i skoene hvad angår energieffektivitet i bygninger, mens Frankrig halter langt bagud. Ambassaden har i partnerskab med Dansk Industri oprettet platformen ”Green Buildings” og samarbejdet om et delegationsbesøg til oktober 2022, der et til for at fremme danske investeringer i sektoren. Ud over dette er der også en stigende interesse for Power-to-X i Frankrig, hvor brintmessen ”Hyvolution” finder sted og er en god mulighed for danske virksomheder til at vise deres ekspertise til franske interessenter. Fjernvarme og reduktion af CO2 i industrien er også områder hvor fokus og potentialet er stort.\nDen danske ambassade i Paris er en af Udenrigsministeriets klimafrontposter og er med sine kompetencer inden for grøn teknologi således godt rustet til at vejlede danske virksomheder med grønne ambitioner.\nFrankrig halter bagefter med hensyn til implementering af digitalisering med en placering i midten af feltet blandt de europæiske lande. Tab af produktivitet på grund af COVID-19 vil være større i Frankrig end i lande som Danmark, da det at arbejde hjemmefra hidtil ikke er blevet implementeret af mange franske virksomheder. Mange franske virksomheders IT-systemer er derfor ikke indrettet med henblik herpå. Vi ser dog nu en øget efterspørgsel efter digitale løsninger.\nI Frankrig har COVID-19 skabt større efterspørgsel efter digitale platforme. Investeringerne ligger blandt andet inden for internetforbindelser og lærebøger.\nUddannelsesinstitutionerne forventes også at blive yderligere digitaliseret. For at forbedre brugen af digitale teknologier i undervisningen, skal 45.000 klasseværelser udstyres med nye digitale løsninger, og 1,4 millioner studerende på de videregående uddannelser skal have adgang til hybridundervisning inden udgangen af 2022.\nFrankrig har også fokus på at fremskynde den digitale transformation af den offentlige forvaltning. Til dette formål er de i gang med at gennemføre TECH.GOUV.-programmet, der blev lanceret i 2019. Dette omfatter forskellige tiltag, herunder særlig eIDAS-forordningen, der fastlægger en enkelt ramme for elektronisk identifikation (eID). Det gennemføres i Frankrig via FranceConnect-tjenesten. I 2020 registrerede FranceConnect en betydelig stigning i antallet af brugere, og nåede ud til mere end 22 millioner franske borgere.\nLæs mere via France Relance, TECH.GOUV. -programmet og DESI.\nEn del af den franske genopretningspakke France Relance fokuserer derudover også på digitalisering af virksomheder. Initiativet bidrager til den økonomiske udvikling af små og mellemstore virksomheder ved at øge brugen af teknologi. Initiativet er konkret manifesteret gennem hjemmesiden francenum.gouv.fr, der tilbyder virksomheder en personlig anbefaling, feedback fra entreprenører, der har integreret teknologi i deres hverdag på arbejdspladsen, en digital ekspert i nærområdet samt et kendskab til de 70 partnere, der har indledt initiativet.\nLæs mere om det digitale initiativ her.\nAlliancer i sundhedssektoren\nDer findes på nuværende tidspunkt to etablerede virksomhedsalliancer samt en under udvikling.\nÆldrealliancen har fungeret i en årrække og er en virksomhedsalliance bestående af danske virksomheder med fokus på velfærdsteknologiske løsninger til ældreplejen.\nLife-Science Alliancen består af danske virksomheder, der arbejder for at fremme brugen af innovative sundhedsløsninger for patienter med kronisk sygdom.\nDerudover er der en hospitalsalliance undervejs, der har fokus på at skabe mere effektive og moderne hospitaler og hvorledes danske løsninger kan bidrage til dette.\nAlliancer i energisektoren\nDen 19 april opstarter DHAF2022, som er en strategisk fjernvarme alliance. Her kan ambassaden ledsage danske virksomheder i deres forvaltning af franske interessenter i branchen.\n”Green Buildings” platformen i samarbejde med Dansk Industri og strategisk samarbejde med selvsamme om energieffektivisering af bygningssektoren\nAmbassaden tilsluttede sig til Alliance Allice, der bringer diverse aktører sammen for at hjælpe franske industrier med at sænke deres energiforbrug og forbedre deres klimaaftryk.\nAlliancer under udvikling\nSamle danske virksomheder i vindsektoren til en alliance, der fokuserer på bæredygtighed.\nThe Trade Council Paris forsøger i øjeblikket at danne en alliance, der arbejder med bæredygtige industrier, der vil hjælpe danske clean tech-virksomheder med at sælge deres ideer til franske pharma-virksomheder.\nCOVID-19 har betydet, at man i Frankrig har sat turbo på den igangværende udvikling mod innovative løsninger i sundheds- og ældreplejen. COVID-19 har accelereret den eksisterende udbygning af digitalisering af franske virksomheder og myndigheder.\nFrankrig har en ambitiøs plan for at bevæge sig væk fra fossile kilder. Et stort sats på vedvarende energi med en investeringsplan på EUR 71 mia. indtil 2028, med bl.a. udbygning af 1 GW havvindenergi per år.\nHertil kommer at EUR 6,7 mia. er afsat til energirenovering af private og offentlige bygninger i regeringens genopretningsplan. På byniveau er der også fokus på grønne løsninger - ikke mindst som følge af seneste lokalvalg med stor succes for det grønne parti i Frankrig. Innovative nordiske og danske løsninger er efterspurgte inden for en bred vifte af sektorer.\nPremierministerens udmelding om genopretningsplanen omhandlede også en landbrugs-, fødevare- og skovbrugsovergang, hvor EUR 1,2 mia. blev sat af til dette formål. Især fokuseres der på accelerering af agro-økologisk transition, der skal give skolebørn adgang til sund, bæredygtig og lokal mad i kantinerne i små kommuner. Læs mere her.\nTransport og logistik er den femte største sektor i den franske økonomi målt på omsætning og udvikler sig i takt med internationaliseringen af handelen og digitaliseringen. Regeringen har udtrykt sin ambition i den nationale strategi "France Logistique 2025" med en handlingsplan der omfatter flere fokuspunkter, herunder navnlig at gøre den digitale omstilling til en faktor for resultater inden for logistik. Læs mere her.\nFrankrig har ambitiøse reformplaner af både ældre- og sundhedspleje. Man ser bl.a. mod Norden og Danmark for inspiration. Der er milliardstore (i EUR) investeringsplaner (genopretningsplanen France Relance) inden for ældre- og sundhedspleje og betydeligt effektiviseringspres. Flere messer og konferencer, der omhandler sundhedssektoren, er blevet genoptaget efter frafald af de fleste restriktioner i Frankrig i starten af 2022.\nDigitaliseringen fortsætter i denne sektor på både regionalt og nationalt plan. Cybersikkerhed i sundhedssektoren er fortsat sårbar, og der er rig mulighed for, at eksperter fokuserer deres opmærksomhed herpå. Bioteknologien er ved at få momentum i Frankrig, men har brug for at blive mere synlig hos investorerne. COVID-19 betyder øget efterspørgsel inden for velfærdsteknologi, herunder særligt health-tech.\nDer er en række projekter, der er relevante for dansk erhvervsliv, særligt ift. den grønne omstilling i Frankrig. En række udbud er undervejs inden for vedvarende energi og energieffektivitet. Særligt havvind er af dansk interesse. Her skal udbydes mindst 1 GW om året de næste ti år, og seneste udbud (Bretagne) blev offentliggjort i maj 2021. Fjernvarme er også en dansk styrkeposition, der matcher udviklingen i en række større franske byer, ligesom biomasse o.l. er efterspurgt. Energieffektivisering af bygninger er tillige et stort satsningsområde, der kun bliver større med genopretningsplanen, hvor Danmark har en stærk markedsposition.\nDertil kommer en række konkrete mega-projekter. I Paris er der udbud undervejs på to: Udbygningen af den parisiske metro og anlægsarbejdet frem mod OL2024. I begge tilfælde er der tale om projekter, der vil efterspørge grønne løsninger, hvor man bl.a. kigger mod Norden og Danmark.\nDen danske ambassade i Paris har skabt flere platforme for at fremme danske løsninger i Frankrig, herunder:\nAmbassaden har på sundhedsområdet særligt arbejdet med at skabe platforme for at introducere danske løsninger inden for life science, velfærdsteknologi og ældrepleje samt MedTech-løsninger til hospitaler.\nPå det grønne område har ambassaden platforme inden for byudvikling – herunder fjernvarme, byggeri og miljøvenlige løsninger samt vedvarende energi herunder vindkraft.\nPlatformene er bl.a. bygget op som alliancer af virksomheder, der kan skabe gennemslagskraft på markedet gennem fx webinarer, delegationsbesøg, møder, markedsinformation mv. Platformene er bl.a. bygget op som alliancer af virksomheder, der kan skabe gennemslagskraft på markedet gennem f.eks. webinarer, delegationsbesøg, møder, markedsinformation mv.\nDertil løser ambassaden en række konkrete, markedsrettede opgaver for danske virksomheder inden for de to sektorer – f.eks. markedsundersøgelser, market entry-strategi og eksekvering mv.\nI oktober blev messen Hyvolution afholdt– et arrangement om hydrogen med stor dansk synlighed. Konferencen omhandlede PtX-økosystemer i Danmark, hvor virksomheden Lhyfe’s CEO var være oplægsholder. For nyligt meldte den franske hydrogenvirksomhed Lhyfe ud, at de ville installere en 24-megawatt-anlæg i Skive, der demonstrerer, hvordan grøn brintproduktion er mulig i dag. Næsten en 1/3 af den franske hjælpepakke på EUR 100 mia. er målrettet bæredygtig udvikling. Dette udvider markedet og betyder efterspørgsel på innovative energi- og grønne løsninger, der nemt kunne komme fra danske virksomheder. For flere nyheder og information om Frankrig som marked og oplysninger om partnere, besøg The Trade Councils hjemmeside i Frankrig.\nI december måned blev Danmark desuden inviteret som æresland til messen BePositive vedrørende fjernvarme i Lyon. Til messen havde Danmark en stor stand og repræsenterede 13 forskellige virksomheder, der hver har hovedsæde i Danmark. Messen foregik mellem den 14. og den 16. december 2021. Arrangementet havde formålet at promovere danske virksomheder og danne højborg for danske energiaktører i Frankrig.\nKontakt os Har du brug for eksportrådgivning i Frankrig?


Guide til rekruttering del 2: Tril en snebold - Tovejs\nIndsigt og nytænkning gennem brugerinddragelse\nDialogspil til idéudvikling\nGuide til rekruttering del 2: Tril en snebold\nSkrevet af Charlotte Albrechtsen, 8. november 2016 9. marts 2017 . Skriv en kommentar\nMed sneboldstrategien kan du komme i kontakt med grupper, der ellers er svære at finde eller at få adgang til.\nOpdateret den 3. februar 2017.\nNår jeg holder oplæg om brugerinddragelse, er rekruttering et emne, som tit er oppe at vende.\nHvordan finder man deltagere til sine undersøgelser og andre aktiviteter, som involverer brugere?\nHvornår er de forskellige strategier relevante at bruge?\nHvordan sikrer man sig, at gruppen af deltagere bliver tilstrækkelig bred, så mange synspunkter bliver repræsenteret?\nDet er spørgsmål, jeg tager fat på i en serie på fire indlæg. Dette er det andet.\nNår adgang er svær\nMåske vil du gerne i kontakt med grupper, som er svære at få adgang til eller at identificere? Det kan fx være eliter, mennesker i langdistanceforhold eller mønsterbrydere osv.\nSå kan sneboldstrategien være nyttig.\nStrategien går ud på, at du identificerer én eller ganske få personer, som opfylder dine kriterier. Lad os sige en person, som har en kæreste eller en ægtefælle, der bor i et andet land.\nDen person skal deltage i din undersøgelse.\nNu beder personen foreslå dig to andre personer, som lever op til de samme kriterier, og når de (forhåbentlig) har sagt ja til at deltage i undersøgelsen, beder du dem om at foreslå yderligere to personer hver osv.\nTril mere end én snebold\nFordelen ved sneboldstrategien er som sagt, at den giver adgang til grupper, som ellers er svære at komme ind i.\nEn ulempe er, at du risikerer at få mange deltagere fra samme sociale cirkler og samme samfundslag. Risikoen for det kan mindskes ved at du triller mere end én snebold, altså starter din rekruttering med at have et par forskellige personer.\nGuide til rekruttering del 1: Lav en stikprøve.\nDe næste to indlæg i serien byder på flere strategier til rekruttering af deltagere:\nGuide til rekruttering del 3: Brug dit netværk.\nGuide til rekruttering del 4: Vær magelig.\nGuide til rekruttering del 4: Vær magelig\nGuide til rekruttering del 3: Brug dit netværk\nLær af de frivillige foreninger, når du skal rekruttere brugere\nPh.d., konsulent i brugerinddragelse og ejer af Tovejs.dk. Har arbejdet med brugerindsigt og idéudvikling siden 2002.\nUdviklerne er fælles om at inddrage brugerne\nFå inspiration og viden\nDerfor skal du holde op med at få ideer\nanalysemetode anmeldelse brainstorms brugerrejse brugertests børn case co-creation co-research dobbeltinddragelse feedback fokusgrupper guerillametoder guide hackathon interviews litterære teknikker læring mobiletnografi observation personas rapporter rekruttering samskabelse spil spørgeskemaer sundhed og velfærd visuelle metoder workshops


Shopping på nettet vokser voldsomt - Senge og madrasser\nStørstedelen af internet forretninger giver nu en hel del forskellige leveringsmåder. En favorit iblandt mange er efterhånden pakkeshops, og så kan du bare gå forbi efter ordren når det passer ind i din hverdag. Metoden er jo rigtig uproblematisk, samt typisk ligeledes den mest prisbevidste type af levering.\nLeveringstiden er selvfølgelig yderst aktuel såfremt man har brug for din pakke om kort tid, og derfor er det helt afgørende at man gransker den anslåede leveringstid på den pågældende vare.\nEn masse e-handler stiller garanti om levering på næstkommende hverdag på massevis af produkter, men som ikke desto mindre er påkrævet at bestillingen fuldbyrdes inden et nøjagtigt klokkeslæt, sådan at de garanteret kan nå at få de nye varer fikset inden personalet drager hjemad.\nFlere e-firmaer lover portofri fragt, men typisk er det under betingelse af at der erhverves for et præcist beløb. Ellers skal du foretrække den mest letkøbte slags levering, hvilket gerne – hvad end man bor nær Helsingør, Frederikssund eller Lystrup – vil være at få fragtfirmaet til at bringe bestillingen til et udleveringssted.\nFlere webbutikker frembyder portofri fragt\nDet er yderst problemfrit for forbrugerne at analysere priser i blandt forskellige online webshops og altså har masser af webbutikker ikke kunne lade være med at nedskære salgspriserne på en række af deres varer – til børn, samt til kvinder og mænd – betydeligt, og endda nogle gange præstere portofri levering.\nDerfor kan det ikke desto mindre blive fordelagtigt at efterse forskellige webshops efter udsalg før du færdiggør din shopping, sådan at man er tryg ved at opnå den billigste pris.\nMan må trods alt være obs på, at i tilfælde af at en webshop forhandler varer til en udsalgspris der anses for uhørt beskeden, så kan det undertiden være et fingerpeg om en uoprigtig netshop. Køb med gængse betalingskort er heldigvis en del af et reglement, som garanterer køberen overfor falske e-handler.\nInden folk bestiller på en online butik burde de sådan set sætte sig ind i webshoppens handelsbetingelser, det er dog typisk et omfattende arbejde.\nEn nemmere løsning kan derfor være at kigge hvorvidt internet shoppen er verificeret af e-mærket, fordi det almindeligvis er en tryghed om at webbutikken imødekommer dansk lovgivning, udover at online forhandleren en gang i mellem revideres af eksperter der er indført i reglerne på området. Det er en rigtig god anledning til en hjælpende hånd, ifald du møder dilemmaer som følge af din bestilling.\nLigeledes er det prisværdigt at man er obs på de mest aktuelle betingelser der indvirker på handlen, som eksempelvis den ombytningsret butikken anvender. Her er det på samme måde vigtigt, at man stadigvæk sikrer sin købsbekræftelse, så man til enhver tid vil kunne vidne om bestillingen, uafhængig om man shopper til en dreng eller pige.\nTrustpilot genererer altid anstændige genveje til at tyde ganske mange andre kunders evalueringer og på grund af dette slår vi et slag for, at du sonderer webshoppens ratings forinden du køber.\nFacebook præsterer også ganske fine genveje til at få en idé om online forhandlerens kundetilfredshed. Foruden det ses endda internet firmaer hvor det er muligt at notere en bedømmelse af ordreforløbet, hvilket på samme måde burde anvendes til vurdering af kundernes tilfredshed.\nVores website er finansieret af indtægter fra annoncer. Vi har faste samarbejder med en mængde internet foretagender eftersom vi markedsfører deres varer, og indkasserer honorar for så vidt en af de besøgende på vores website fuldfører en bestilling.\nInformationer vedrørende tilbud og internet selskaber vedligeholdes rutinemæssigt, men vi ønsker ikke at blive stillet ansvarlig for reguleringer der kan være lavet efter at vi sidst opdaterede de viste informationer.


Forside /Undersøgelse og behandling/Find undersøgelse og behandling/Artroskopisk center: Stabiliserende operation i skulderen\nNår du bliver henvist til undersøgelse, vil en ortopædkirurgisk speciallæge undersøge dig og danne sig et indtryk af, hvad der er i vejen med din skulder.\nHvis han finder tegn på en instabil skulder, som kan behandles med en operation, vil han planlægge dette. I langt de fleste tilfælde kan det gøres som en artroskopi (kikkertoperation), men i sjældne tilfælde vil en ”åben” operation være nødvendig.\nVed en sådan kikkertoperation kan kirurgen efterse brusk, ledlæbe, sener og slimhinde/ledkapsel i selve skulderleddet.\nFør operationen får du skrevet journal og målt blodtryk. Du skal tilses af en narkoselæge enten ved klargøringen, eller på operationsdagen. Hvis du har medicinske sygdomme, skal de måske undersøges og behandles først.\nKirurgen vil finde en operationsdato, og du bliver informeret om det forventede forløb. Du får tilsendt brev med oplysning om operationsdato, mødested og mødetidspunkt.\nHvis der går mere end 3 mdr. fra opskrivningstidspunkt til operationsdato, skal du først komme til journalskrivning og narkosetilsyn på et senere tidspunkt.\nVores fysioterapeuter har hver uge en ca 1 time lang instruktion i selvtrænings øvelser og korrekt brug af armslynge. Der bliver gennemgået flg.: skulderens anatomi, operationsforløbet og et øvelsesprogram. Armslyngens størrelse bestemmes.\nOperationen bliver lavet ambulant – dvs. at du skal hentes igen senere samme dag. Du skal møde fastende på Dagkirurgi 141 på det planlagte tidspunkt. Her vil du blive modtaget af en sygeplejerske og du skal klæde om. Kirurgen vil hilse på dig og sikre sig, at der stadig er grund til operation og samtidigt markere den rigtige skulder. Samtidigt vil kirurgen sikre sig, at du ikke har sår eller tegn på anden infektion.\nNarkosesygeplejersken og narkoselægen gør dig klar til bedøvelsen, og operationssygeplejerskerne gør deres instrumenter klar. Skulder og overarm bliver smurt ind i gul sprit for at desinficere huden. Når du er bedøvet, vil narkoselægen lægge en nerveblokade på halsen. Denne blokade bedøver og lammer armen i 12-24 timer.\nVed en kikkertoperation af skulderen bliver der normalt lavet 2-3 små huller omkring skulderen. Gennem disse huller bliver kikkerten og forskellige instrumenter ført ind i skulderen. Kirurgen gennemgår hele skulderleddet og undersøger brusk, ledlæbe, sener og slimhinde/ ledkapsel.\nI tilfælde af skader/sygdom på ledlæbe, brusk eller sener bliver der så vidt muligt gjort noget ved dette.\nHvis der er afrivning af ledlæben og den tilstødende ledkapsel, vil dette beskadigede væv blive strammet op og sat fast igen på kanten af ledskålen.\nEfter operationen bliver der anlagt en slynge, der skal holde armen i ro og forhindre forkert belastning af den reparerede skade.\nDer er en lille risiko for, at opstramningen af ledbånd og ledkapsel bliver lidt for stram. Dette kan som regel klares vha. fysioterapi, men du kan risikere besvær med at føre armen helt udad og bagud (som ved kast og ketsjerspil).\nVed infektion i selve skulderleddet kræves der som regel flere operationer til oprensning i skulderen og langvarig antibiotisk behandling. Der er risiko for, at brusken ødelægges af bakterierne, og der kan derfor blive forværring af smerterne.\nDenne tilstand forsvinder helt eller delvist i løbet af 1-2 år. Kirurgen vil evt. forsøge behandling med blokader med binyrebarkhormon. I nogle tilfælde kan man ved en operation i en rolig fase skabe bedre bevægelighed, men der er som regel ikke nogen væsentlig effekt på smerterne.\nEfter operationen får du noget at spise og drikke. Når du er vågen, vil kirurgen informere dig om operationen, og om den efterfølgende plan.\nDer bliver sendt en recept til apoteket på smertestillende medicin, som du skal hente på vejen hjem.\nDu skal have en voksen person til at hente dig efter operationen, og du skal være sammen med en voksen person til næste dag. Dette er et sikkerhedskrav fra narkoselægerne. Hvis du ikke har sikret dig en til at hente dig efter operationen, vil den blive aflyst.\nDa du vil få lagt armen i en slynge, vil du ikke kunne bruge armen til noget arbejdsrelateret i ca 6 uger. Der vil gå ca. 3 mdr., før du får lov til at bruge armen til almindelig tung belastning. Ved fysisk krævende arbejde kan der gå yderligere flere måneder, før du er klar.\nVed specielle operationer kan der være restriktioner, der medfører længerevarende sygemelding. Kontaktsport kan tidligst genoptages efter 6 måneder.\nDer vil blive planlagt en ambulant kontrol efter ca. 4 mdr. Du får tiden af sygeplejersken ved trådfjernelsen, eller indkaldelsen bliver sendt til dig i e-boks.\nAlle patienter bliver henvist til fysioterapeutisk træning som regel i hjemkommunen.\nHvis du har sår eller kradsningsmærker på skulderen eller armen, er der forøget risiko for betændelse i skulderen, og din operation vil derfor blive udsat til en anden dag. Dette gælder også ved anden form for sygdom, som f.eks. influenza, halsbetændelse, lungebetændelse og lignende.\nHvis du får sår, betændelse eller af anden årsag ikke kan møde til den planlagte operation, bedes du så hurtigt som muligt kontakte afdelingen, så vi kan planlægge en ny operationsdag til dig og prøve at finde en anden patient, der kan opereres i stedet for dig.\nDagkirurgisk afsnit 141 er placeret i Center 1, se billedet. Fysioterapi afsnittet ligger i Center 2, 234/236.


Hurricane Earl i Atlanterhavet er vokset sig til en stor herre, der nok bedst torsdag formiddag dansk tid kan karakteriseres som en kategori 4 tropisk orkan. Hurricane Earl fotograferet af Crew 24 ombord på den Internationale Rumstation, ISS, den 30. august Hurricane Earl har holdt sig pænt fra land, mens den har samlet kræfter i det lune, lave vand på ydersiden af den først Små og siden Store Antiller. Torsdag morgen befinder Earl sig nordøst for Bahamas ud for Florida med kurs nordover med vindhastigheder på op til 220 kilometer i timen.\nMeteorologerne på National Hurricane Center forventer, at Earl taber det meste af sin energi, mens den tager en kurs op langs den amerikanske østkyst, før den krydser ved Nova Scotia ind i Saint Lawrencebugten videre over New Foundland og ud i Atlanterhavet. På turen vil Earl dog stadig være en orkan, og myndighederne har sendt varsler ud langs store dele af kysten fra North Carolina til Massachusetts.\nEarl forventes både at levere massive mængder regn, høje bølger og kraftig vind. Betegnelsen afslører styrken 'Hurricane' er det internationale meteorologiske navn for tropiske lavtryk med orkanstyrke (vind over ca. 120 km/t) i Atlanterhavet og den østlige del af Stillehavet. Andre steder i verden kaldes den samme type systemer for tyfoner eller cykloner. Når et tropisk lavtryk bliver kraftigt nok får det et ekstra adjektiv foran. En tyfon bliver en 'supertyfon' og en hurricane bliver en 'major (kraftig) hurricane'. Grænserne er dog forskellige rundt om i verden. For hurricanes går grænsen ved kategori 3 og en middelvind på 50 m/s eller 180 km/t. Sandsynligheden for vindhastigheder af stomstyrke de næste dage i forbindelse med Earls tur mod nord. De grønne farver er lav sandsynlighed. I bunden af billedet ses den forventede vind fra den nyligt dannede Fiona. Grafik fra National Hurricane Center.\n© DMI, 2. september 2010\nNyhed: Tre tropiske trusler (august 2010) Link: National Hurricane Center Vejr:Tilstanden et sted i den nedre del af atmosfæren på et bestemt tidspunkt. Vejret - som hele tiden ændrer sig - er sammensat af blandt andet temperatur, tryk, fugtighed, nedbør, skyer, sigtbarhed og vind.


Hvordan fjerner Files Cryptovirus | Sådan fjerner\nHvordan fjerner Files Cryptovirus\n[Email protected] filer, som ransomware fordeler sig via forskellige taktikker. En nyttelast dropper, som tager initiativ til det ondsindede script til denne ransomware er ved at blive spredt rundt om i Verden Wide Web, og forskere har fået deres hænder på en malware prøve. Hvis filen lander på din computer, og du på en eller anden måde udføre det – din computer bliver inficeret.\n[email protected] filer, virus krypterer dine filer og åbner en løsesum bemærk, med instruktioner inde i det, om den kompromitterede computer maskine. Den extortionists ønsker du at betale en løsesum gebyr for den påståede restaurering af dine filer, skal ved første henvendelse til dem med en e-mail. [email protected] filer, virus er fra FenixLocker 2.0 ransomware familie, hvilket med andre ord er en variant af den FenixLocker Virus Dekryptere [email protected]!! Filer for virus.\n[email protected] filer, som virus kan gøre poster i Windows Registreringsdatabasen for at opnå vedholdenhed, og at kunne lancere eller undertrykke processer i en Windows miljø. Disse poster er typisk konstrueret på en sådan måde, at starte virus automatisk med hver opstart af Windows Operativsystem.\nLøsepenge venligst besked i sig selv er placeret inde i en fil kaldet til at Hjælpe decrypt.txt:\nOvenstående meddelelse, der vises ved [email protected] ransomware virus, der angiver, at dine filer er krypteret. Du er krævet at betale en løsesum beløb, der angiveligt kan gendanne dine filer, når du kontakte den it-kriminelle via e-mail. Men, du bør IKKE under nogen omstændigheder betale enhver sum løsepenge. Dine filer kan ikke få inddrevet, og ingen kan give dig en garanti for. Tilføje, at, at, at give penge til cyberkriminelle vil sandsynligvis motivere dem til at skabe en mere ransomware virus eller begå anden kriminalitet. Der kan endda føre til, at du får dine filer krypteret igen efter betaling.\nKrypteringen af [email protected] filer, som ransomware ret simpelt – alle filer bliver krypteret bliver simpelthen ubrugelig. Filer er kendt for at få en særlig, custom extension når de er låst, som er [email protected].\n[Email protected] Files Cryptovirus kan være indstillet til at slette alle Skygge Volumen Kopier fra Windows operativsystemet ved hjælp af følgende kommando:\nHvis din computer fik inficeret med [email protected] filer, virus, du bør have en smule erfaring i fjernelse af malware. Du skal slippe af med denne ransomware så hurtigt som muligt, før det kan have mulighed for at sprede sig yderligere, og at inficere andre computere. Du skal fjerne ransomware og følg den trin-for-trin instruktioner guide nedenfor.\nAdvarsel, har flere anti-virus scannere fundet mulige malware i Files Cryptovirus.\nFiles Cryptovirus adfærd\nFælles Files Cryptovirus adfærd og nogle andre tekst emplaining som info relateret til adfærd\nFiles Cryptovirus viser kommercielle annoncer\nFiles Cryptovirus forbinder til internettet uden din tilladelse\nIntegrerer i webbrowser via browserudvidelse Files Cryptovirus\nDownload værktøj til fjernelse affjerne Files Cryptovirus\nFiles Cryptovirus foretages Windows OS-versioner\nFjerne Files Cryptovirus fra Windows\nSlette Files Cryptovirus fra Windows XP:\nSlette Files Cryptovirus fra Windows 8 og 8.1:\nSlette Files Cryptovirus fra din browsere\nFiles Cryptovirus Fjernelse fra Internet Explorer\nOpsige Files Cryptovirus fra Chrome\n« Hvordan fjerner Writehere@qq.com\nHvordan fjerner Search.dramofog.com »


Portræt - Julie i aftensolen - Kvistholt Photography\nHjem/Portræt/Portræt – Julie i aftensolen\nPortræt – Julie i aftensolenfreeche2017-06-12T13:19:15+00:00\nPortræt – Julie i aftensolen\nFor ikke så forfærdelig længe siden, besluttede jeg mig for at investere i lidt fotografisk viden, for at blive en bedre fotograf. Jeg erhvervede mig en halv-pebret tutorial af Dani Diamond, som jeg ikke har fortrudt siden.\nDani skyder kun i naturligt lys i de gyldne aftentimer, helt uden brug af lys eller reflektor.\nEfter at have gennemgået hans principper var det tid til at prøve det af i praksis. Julie var heldigvis klar til at lege med. Og sammen med Make-up artisten, Line Bak Michelsen var der virkelig lagt i kakkelovnen til lidt fotomagi.\n[title size="2"]Hvad siger kunderne[/title][testimonials][testimonial name="Annica & Carsten" gender="male" company="Skovlunde"]Vi havde fornøjelsen af Thomas til vores Bryllup 7-9-13.. Vi er blevet rigtig glade for vores billeder, og især de billeder, vi ikke var klar over blev taget.. Syntes han er rigtig god til at fange de smukke øjeblikke man bare gør, uden at tænke over det.. Vi takker og nyder at kigge på vores dejlig dag igennem på billeder.. En stor tak fra Carsten & Annica[/testimonial][testimonial name="Lise" gender="female" company="Ballerup"]Vi bestilte portrætpakken og fik Thomas til at komme hjem til os for at få taget billeder af vores søn. Billederne er ren kunst og Thomas ved virkelig hvad han laver med et kamera. Vi har allerede bestilt ham til næste fotografering![/testimonial][testimonial name="Lars" gender="female" company="Ølstykke"]Vi var forbi Kvistholt's studie for at få taget billeder af ungerne. De blev så fremragende at vi var nødt til at få lavet en masse kopier og smidt ud til diverse familiemedlemmer![/testimonial][testimonial name="Sten" gender="male" company="Lyngby"]Stod og manglede nogle ordentlige portrætbilleder og blev anbefalet Kvistholt Photography. Servicen er i top og resultatet ligeså![/testimonial][testimonial name="Rikke" gender="female" company="København"]Fantastiske billeder af en fantastisk fotograf. Fik taget nogle vildt gode graviditetsbilleder. Kan KUN anbefale Kvistholt Photography til alle der skal have taget billeder!!![/testimonial][/testimonials]\nHeadshot – Steen Broen\nMr. Fitness – Johanny\nTilde & Tobias\nPortræt – familien Brovall


Bioneer: Parat til den nye life science strategi - Business Review\nChristian Clausen, Bioneers forskningschef\nBiotek » Bioneer: Parat til den nye life science strategi\nKontraktforskningsvirksomheden Bioneer er parat til at hjælpe med at gøre regeringens life science strategi til virkelighed.\nRegeringens nylige opdaterede life science strategi bliver mødt med stor begejstring fra kontraktforskningsvirksomheden Bioneer, der er en af syv danske Godkendte Teknologiske Service virksomheder, og lokaliseret i DTU Forskerparken i Hørsholm.\n”Kort fortalt translaterer vi forskningsbaseret viden til teknologier og processer som sætter virksomheder i stand til hurtigere at udvikle nye lægemidler. Det ligger i vores DNA,” siger Bioneers forskningschef Christian Clausen.\nBioneer har fornylig taget hul på et nyt fire-årigt udviklingsprogram med det formål fortsat at styrke Bioneer’s rolle som nøglepartner for virksomheder i den tidlige fase af deres lægemiddelsudvikling. Programmet er opdelt i to dele; “In vitro laboratoriemodeller” og “Tidlig udvikling af lægemiddelkandidater”.\n”Vi kan meget nemt se os selv i regeringens life science strategi, og vi kan spille ind på flere områder,” siger Christian Clausen.\nØget brug af sundhedsdata\n”Brug af sundhedsdata til forskning og udvikling er et meget centralt punkt i strategien. Det hilser vi velkomment. Det vil komme patienterne til gavn, hvis vi kan blive endnu bedre til at bruge sundhedsdata på tværs af sektorer. Data fra det velfungerende registersystem i Danmark skal bruges etisk korrekt og på forsvarlig vis, og der er nogle lovmæssige udfordringer i forhold til GDPR, som der bør kigges på. En anden udfordring er, at nogle data er gemt decentralt. Her kan Danske Regioner og Statens Serum Institut spille en vigtig rolle i forhold til samordning og det gælder også det nyligt etablerede Danish Life Science Cluster, der nu samler aktører bredt på tværs af landet og hvor Bioneer også er partner,” påpeger Christian Clausen.\n”Den internationale promovering af brug af danske sundhedsdata er betydningsfuld, og det er godt, at den fortsatte indsats er prioriteret i strategien. Det hjælper os til at showcase dansk life science i forhold til udlandet og har også den afledte effekt, at det kan bidrage til at tiltrække de bedste hoveder,” siger forskningschefen.\nBioneer deltager i en række større internationale samarbejder hvor adgang til sundhedsdata er helt centralt og hvor koblingen til laboratoriemodeller har potentialet til at identificere helt nye måder at behandle en række sygdomme på.\nEn mere tværdisciplinær fremtid\nLife science området udvikler sig meget hurtigt i disse år og udviklingen stiller nye krav til kompetencer og uddannelse.\nI takt med at vores forståelse for sygdomme generelt bliver bedre og bedre, så vokser kravene til mere specifikke datasæt, og det betyder, at vi i stadig stigende grad skal håndtere store mængder data. Det kalder på mere samarbejde mellem kendte fagdiscipliner og at grænserne mellem hidtidige fagligheder i en vis grad bliver udvisket.\n”Vi kigger ind i en mere og mere tværdisciplinær fremtid, hvor kunstig intelligens kommer på dagsordenen til at hjælpe os med at analysere store mængder data. Digitalisering og brobygning mellem biologi og data bliver afgørende. Det vil igen stille nye krav til arbejdskraft, kompetencer og uddannelser,” siger Christian Clausen, som peger på at både Københavns Universitet og DTU er i gang med at gøre sig erfaringer med forsøg med nye uddannelser med relation til både datahåndtering og biologi, som virker lovende og meget relevant. Ligeledes er Bioneer i samarbejde med partnere ved at udvikle metoder til at håndtere store mængder data fra sygdomsmodeller i laboratoriet som ultimativt skal hjælpe virksomheder til hurtigere at finde de bedste lægemiddelkandidater.\nVidensdeling og rammebetingelser\nOgså samarbejde om vidensdeling og rammebetingelser er to vigtige elementer i life science strategien.\n”Jeg tror det er vigtigt at blive ved med at gentage, at den rekordhurtige udvikling af COVID-19 vacciner kun har kunnet lade sig gøre takket være stor international vidensdeling. På den måde kan coronaen agere murbrækker, så vi forhåbentlig kan udstrække vidensdelingen til andre dele af life science sfæren,” siger Christian Clausen.\nFor Bioneer er vidensdeling med internationale samarbejdspartnere centralt for at kunne udvikle morgendagens teknologier til gavn for lægemiddeludviklende virksomheder. Bioneer deltager eksempelvis i et stort europæisk projekt, EBISC, hvor man deler den nyeste viden om bl.a. stamcelleteknologier til screening for nye lægemidler.\nEBiSC er et stort samarbejde på tværs af medicinalvirksomheder og forskningsgrupper fra flere europæiske lande, hvor viden, resultater og faciliteter deles, hvilket kommer virksomheder og forskere til gavn, både i og uden for samarbejdet.\nDe bedste rammevilkår, herunder adgang til udviklings -og produktionsfaciliteter er centralt for et bredt udsnit af life science virksomheder, og her fremhæver forskningsdirektøren behovet for tæt samarbejde i forskningsmiljøerne og for opbygning af kritisk viden og kapacitet. Eksempelvis udvikles der et stigende antal nye biologiske lægemidler, hvor mange danske virksomheder også har deres fokus, men hvor adgangen til f.eks. tidlige produktionslaboratorier er begrænset i Danmark. Bioneer udvider netop nu kompetencer og produktions-\nkapacitet indenfor biologiske lægemidler, som vil kunne hjælpe specielt mindre virksomheder i deres udvikling af deres første biologiske lægmiddelkandidater.\nBioneer A/S er en af de syv danske Godkendte Teknologiske Service virksomheder.\nGTS-virksomhederne udvikler og udbyder forskningsbaserede services inden for en række teknologiområder til danske og udenlandske virksomheder, herunder især små- og mellemstore firmaer.\nAlle GTS-virksomheder arbejder på not-for-profit vilkår og har en resultatkontrakt med Uddannelses- og Forskningsministeriet. I regi af denne udvikles nye teknologiske services, så danske virksomheder kan opnå lokal adgang til højteknologisk rådgivning og de nyeste teknologier. Virksomhederne kan derved komme hurtigere og mere effektivt igennem udviklingen af nye produkter. GTS virksomheder har egne forskningsprogrammer og har tætte forskningssamarbejder med danske og udenlandske forskningsinstitutioner for at sikre virksomhederne forskning- og udviklingsservices, der dækker behov på kort, mellemlang og lang sigt.\nBioneer ligger i DTU Science Park i Hørsholm, hvor størstedelen af virksomhedens laboratorier og kontorer er placeret. Bioneer har også en afdeling ved Institut for Farmaci ved Københavns Universitet. Firmaet tæller i alt 65 ansatte, og flere er på vej.


Rapidus » Gennembrud for Stricent i Australien\nGennembrud for Stricent i Australien\nSoftwarefirmaet Stricent i Lund, der udvikler IT-løsninger til brug ved kliniske afprøvninger af lægemiddelkandidater, har opnået et markedsgennembrud i Australien. Af selskabets omsætning på cirka syv millioner svenske kroner sidste år stod Australien for 40-50 procent, mens Storbritannien og Skandinavien hver bidrog med 25 procent. Resultatet for 2004 blev et svagt minus, men siden september har selskabet givet overskud, oplyser adm. dir. Jerker Ringström.\nDe første kontakter til Australien blev etableret allerede på Biotech Forum i Malmö 2002. I disse dage har Stricent også indgået aftale med Clinical Trials Victoria Ltd i Melbourne. Opgaven går ud på at tilpasse Stricents software til datafangst til det australske selskabs organisation og programmer til klinisk afprøvning.\n-- En sådan kontrakt er godt en million værd over tid, men det er også et skridt på vejen mod et mere generelt produkt. Vi har hidtil været IT-konsulenter inden for kliniske afprøvninger, men målsætningen er, at vi til juli skal kunne sælge softwaren direkte fra hylden, siger Jerker Ringström.\nProgrammet anvendes til direkte indsamling af resultater fra kliniske studier, i stedet for at oplysningerne udfyldes og indsættes i tykke patientmapper. Oplysningerne bliver umiddelbart tilgængelige for dem, der skal overvåge studierne, samtidig med at systemet advarer, hvis noget er forkert udfyldt. Desuden effektiviseres processen, hvilket sænker omkostningerne.\nStricent har ti ansatte og skal nyansætte yderligere to medarbejdere.